**De modă veche**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Întind o mână după minutar,

Se-neacă orologiu în snobism,

Eu sunt de modă veche, din pahar

Vreau să te gust, mă lepăd de sofism

Și mă transform iubito în stihar,

Chiar dacă-s acuzat de nihilism

Prefer să fiu un trubadur ștrengar

Decât modern, bolnav de daltonism.

Când am ieșit din comă, din coșmar

Și versuri încărcate de sadism,

Am regăsit la sânul tău un har

Și-am înflorit pe plajă, la nudism.

- Mi-aduc aminte-o zi de început,

Însăilam în joacă primul vis

Şi-o veșnicie-ntreagă-ntr-un minut

S-a depănat sau poate era scris

În cartea vieţii să ne întâlnim

La marginea speranţei, doi proscrişi

Ce caută asiduu sinonim

Iubirii lor sau albatroşi ucişi

De-atâta nepăsare şi cinism.

Dă-mi mâna şi-ţi promit să te urmez

Prin timpuri noi şi-apoi prin simbolism

Că eu ador, iubite, să visez.

Ioan Grigoraș Liliana Trif